Roztláčanie alebo rozťahovanie auta je vhodné len pre staršie autá, ak máte napríklad škodovku alebo žigulík, takýto spôsob môže pomôcť. Pri moderných autách s katalyzátormi a vstrekovaním paliva sa však roztláčanie neodporúča. Do katalyzátora by sa mohlo dostať nespálené palivo, ktoré by po naskočení motora katalyzátor zničilo. Naštartovanie roztláčaním škodí aj motorom s rozvodovým remeňom, pretože hrozí poškodenie (preskočenie) remeňa alebo zmena polohy ventilov a piestov.\r